**LG ÅPNER GLOBALT SOFTWARE UPGRADE-SENTER FOR RASKERE SMARTTELEFON-OPPDATERINGER**

*Investerer store ressurser i å utvide smarttelefoners levetid*

**SEOUL, 12. april 2018 —** LG Electronics (LG) åpnet i dag dørene til sitt nye Software Upgrade Center i Sør-Korea, den første avdelingen som utelukkende skal sørge for at forbrukere verden over får raskere og mer pålitelige operativsystemer for smarttelefoner og programvareoppdateringer. Sentralt plassert på LGs nye forsknings- og utviklingssenter i Magok-dong, vest i Seoul, er Software Upgrade-senteret et bevis på at LG tar forbrukernes ønsker og behov på alvor.

Software Upgrade Center blir ikke bare en avdeling for utvikling og levering av OS-oppdateringer for LG-smarttelefoner. Ved kontinuerlig å teste stabiliteten og kompatibiliteten mellom maskinvare og programvare etter oppdateringer, vil senteret bli ansvarlig for å sikre en konsistent brukeropplevelse på LG-enheter.

Opprettelsen av senteret vil gjøre det mulig for LG å iverksette OS-oppdateringer raskere i alle land der LG-smarttelefoner er tilgjengelige for å sikre at kunder over hele verden får samme kvalitetsnivå. En av de første tiltakene til LGs nye Software Upgrade Center, vil være å rulle ut Android Oreo for LG G6 senere denne måneden. Dette starter i Korea, etterfulgt av andre nøkkelmarkeder.

– Tilpasning av ettersalgsstøtte, med kundenes behov i fokus, er høyt prioritert hos LG, sier Mr. Jo Seong-jin, administrerende direktør i LG Electronics. – Stabile og konsekvente oppgraderinger vil vise våre kunder at LG-smarttelefoner har lange og pålitelige levetider.

# # #

**Om LG Electronics Mobile Communications**LG Electronics Mobile Communications Company er et globalt ledende selskap innenfor mobil kommunikasjon. Gjennom sin fremstående teknologi og innovative design utvikler LG produkter som skaper en bedre livsstil for konsumenter verden over via en komplett smarttelefon-opplevelse. Som et ledende selskap innen 4G Long Term Evolution (LTE) fortsetter LG sitt engasjement for å skape banebrytende LTE-teknikk og møte konsumentenes behov gjennom differensierte LTE-produkter av høyeste kvalitet, som baseres på selskapets besittelse av LTE-patent og tekniske kunnskap.

*Mediekontakt:*

LG Electronics, Inc.

Ken Hong

+82 2 3777 3626

ken.hong@lge.com

www.LGnewsroom.com